als_Latn dik_Latn sag_Latn
“Ta Pastrojmë Shqipërinë në një ditë”
“Ta Pastrojmë Shqipërinë në një ditë”, kështu quhet nisma e ndërmarrë më datë 22 Nëntor, të cilës iu bashkua edhe Universiteti “Aleksandër Moisiu” Durrës.
Kjo nismë u realizua në bashkëpunim me Prefekturën dhe Bashkinë e Durrësit, UAMD mblodhi që në orën nëntë të mëngjesit studentët vullnetarë për të pastruar zonat e caktuara nga plani i përbashkët i Bashkisë.
Studentët të cilët studiojnë në ambientet e kampusit universitar pastruan vullnetarisht zonën përreth kampusit, ndërsa studentët që ndjekin studimet në godinën qëndrore të UAMD në Currila, pastruan bregdetin e të gjithë zonën e Currilave.
Në këtë nismë sensibilizuese morën pjesë edhe krerët e institucioneve të qytetit të Durrësit si; Rektori i UAMD-së, Prof. Dr. Mit’hat Mema, Kryetari i Bashkisë, Z. Vangjush Dako, si edhe Prefekti Z. Roland Xhelili.
Të gjithë studentët e pjesëmarrësit ishin të pajisur me bluza, kapele, doreza e thasë për pastrim.
Universiteti ‟Aleksandër Moisiu“, e mbështeti fuqishëm këtë nismë duke shpresuar që të ndikojë në ndërgjegjësimin e të rinjve shqiptarë për ta mbajtur pastër ambientin ku jetojnë, jo vetëm në një ditë. Si një institucion i edukimit, UAMD, ka si synim jo vetëm të prodhojë breza të rinjsh të formuar profesionalisht, por edhe të ndërgjegjësuar për detyrën e tyre si qytetarë në mirëmbajtjen e ambientit e kudo.
als_Latn als_Latn als_Latn als_Latn als_Latn als_Latn als_Latn